Zovem se Jelena Pokos. Profesorica sam hrvatskoga jezika i književnosti. Dolazim iz najstarijih termalnih toplica u Republici Hrvatskoj, a to su Varaždinske Toplice (Aqua Iasae). Nakon završene opće gimnazije u Varaždinu, upisala sam Filozofski fakultet u Rijeci koji sam uspješno završila u lipnju 2009. godine. Svoja prva radna iskustva stekla sam u Osnovnoj školi Svibovec i u I. osnovnoj školi Varaždin gdje sam uz razredništvo vodila scensko-recitatorsku i radijsku družinu. Od 1. rujna 2011. godine radim u Koordinaciji Hessen u Saveznoj Republici Njemačkoj. Ove školske godine radim na nastavnim mjestima: Rodgau, Bad Vilbel, Bergen Enkheim (gradska četvrt Frankfurta), Bad Homburg i Friedrichsdorf. Svaki radni dan za mene predstavlja jedan novi izazov u kojem nastojim svojom kreativnošću i entuzijazmom motivirati učenike za učenje hrvatskoga jezika. Na kraju radnog dana najljepša mi je nagrada vidjeti zadovoljna i nasmiješena dječja lica. U slobodno vrijeme volim šetati ulicama Frankfurta, družiti se s prijateljima i slušati glazbu.